कांस फिल्म फेस्टिवल की शुरुआत 14 मई से हो गई है और यह 25 मई तक चलेगा। ऐसे में फेस्टिवल में बॉलीवुड की कई अभिनेत्रियां पहुंच रही हैं। दीपिका पादुकोण, प्रियंका चोपड़ा और कंगना रनौत ने कांस में पहुंचकर सभी को अपने लुक्स से इम्प्रेस कर लिया है। अब अभिनेत्री ऐश्वर्या राय बच्चन भी कांस के लिए रवाना हो गई हैं। शनिवार रात ऐश्वर्या को मुंबई एयरपोर्ट पर स्पॉट किया गया।
इस मौके उनके साथ बेटी आराध्या भी नज़र आईं। दोनों की एयरपोर्ट से कई तस्वीरें सामने आई हैं। एयरपोर्ट पर जहां ऐश्वर्या का स्टाइलिश लुक नज़र आया, वहीं आराध्या कूल लुक में दिखी। इस दौरान ऐश्वर्या और आराध्या को कांस के लिए ड्राप करने एयरपोर्ट पर अभिषेक बच्चन पहुंचे थे। दोनों को ड्राप करने के बाद अभिषेक को वापस जाते देखा गया। बता दें कि ऐश्वर्या हमेशा से कांस की रौनक रही हैं। वह हमेशा कांस में अपनी खूबसूरती से लोगों का मन मोह लेती हैं।